CELEX: 32012D0640
Language: bg
Date: 2012-10-11 00:00:00
Title: 2012/640/ЕС: Решение за изпълнение на Комисията от 11 октомври 2012 година относно предоставяне на Испания на допълнителни дни в морето в рамките на участъци VIIIc и IXa на ICES, като се изключва заливът на Кадис (нотифицирано под номер C(2012) 7086)

17.10.2012   
            
            
               BG
            
            
               Официален вестник на Европейския съюз
            
            
               L 284/13
            
         РЕШЕНИЕ ЗА ИЗПЪЛНЕНИЕ НА КОМИСИЯТА
   от 11 октомври 2012 година
   относно предоставяне на Испания на допълнителни дни в морето в рамките на участъци VIIIc и IXa на ICES, като се изключва заливът на Кадис
   (нотифицирано под номер C(2012) 7086)
   (само текстът на испански език е автентичен)
   (2012/640/ЕС)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 43/2012 на Съвета от 17 януари 2012 г. за определяне на възможностите за риболов за 2012 г. на кораби на ЕС за определени рибни запаси и групи от рибни запаси, които не са предмет на международни преговори или споразумения (1), и по-специално точка 8 от приложение IIБ към него,
   като има предвид, че:
   
               (1)
            
            
               В точка 5.1 във връзка с таблица I от приложение IIБ към Регламент (ЕС) № 43/2012 се определя максималният брой дни в морето, през които корабите на Съюза с обща дължина, равна на или по-голяма от 10 метра, оборудвани с регламентираните тралове (датски грибове и подобни съоръжения с размер на окото, равен на или по-голям от 32 mm, хрилни мрежи с размер на окото, равен на или по-голям от 60 mm, и дънни парагади), могат да се намират от 1 февруари 2012 г. до 31 януари 2013 г. в участъци VIIIc и IXa на ICES с изключение на залива на Кадис.
            
         
               (2)
            
            
               Съгласно точка 8.5 от приложение IIБ към Регламент (ЕС) № 43/2012 Комисията може чрез акт за изпълнение да разпределя допълнителен брой дни за престой в зона, за които даден кораб може да получи разрешение от своята държава членка на флага, когато носи на борда дадено регламентирано съоръжение, на основание окончателно преустановяване на риболовните дейности между 1 февруари 2011 г. и 31 януари 2012 г.
            
         
               (3)
            
            
               На 28 юни 2012 г. Испания подаде заявление, показващо, че осем риболовни кораба окончателно са преустановили своята дейност между 1 февруари 2011 г. и 31 януари 2012 г. С оглед на предоставените данни и съгласно метода на изчисление, описан в точка 8.2 от същото приложение, за периода от 1 февруари 2012 г. до 31 януари 2013 г. на Испания следва да бъдат разпределени 7 допълнителни дни в морето за корабите, посочени в точка 1 от посоченото приложение.
            
         
               (4)
            
            
               Мерките, предвидени в настоящото решение, са в съответствие със становището на Комитета по рибарство и аквакултури,
            
         ПРИЕ НАСТОЯЩОТО РЕШЕНИЕ:
   Член 1
   Максималният брой дни в морето, за които кораб, плаващ под знамето на Испания и носещ на борда си регламентирани съоръжения, може да получи разрешение да се намира в рамките на участъци VIIIc и IXa на ICES с изключение на залива на Кадис, като за този кораб не се прилагат специалните условия по точка 6.1 от приложение IIБ към Регламент (ЕС) № 43/2012, изброени в таблица I от същото приложение, следва да бъдат увеличени на 157 дни на година.
   Член 2
   Адресат на настоящото решение е Кралство Испания.
   
      Съставено в Брюксел на 11 октомври 2012 година.
      
         
            За Комисията
         
         Maria DAMANAKI
         
            Член на Комисията
         
      
   
   
      (1)  ОВ L 25, 27.1.2012 г., стр. 1.